Έγγραφο απαιτήσεων εμπλεκομένων μερών (StRS)  
Stakeholders Requirements Specification

*ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011*

[Εταιρείες Παραγωγής Ηλεκτρικής Ενέργειας]

# Εισαγωγή

## 1.1 Ταυτότητα - επιχειρησιακοί στόχοι

Το μελετούμενο σύστημα ονομάζεται ENERGISER και αποτελεί online σύστημα διάθεσης ανοικτών δεδομένων κατανάλωσης ηλεκτρικής ενέργειας στην Ευρώπη. Βασικός σκοπός είναι η ύπαρξη δεδομένων που εξασφαλίζουν τη διαφάνεια στη λειτουργία της αγοράς ηλεκτρικής ενέργειας. Ακόμη τα δεδομένα αυτά διατίθεται, οπτικοποιούνται και αναλύονται από διάφορους φορείς με ποικίλους ρόλους στην αγορά υποστηρίζοντας διαφορετικές υπηρεσίες τους.

Οι εταιρίες παραγωγής ηλεκτρικής ενέργειας ενδιαφέρονται για τα δεδομένα κατανάλωσης της ηλεκτρικής ενέργειας για να διαμορφώσουν κατάλληλα τις τιμές και τις παροχές τους. Μπορούν να αναλύσουν τα δεδομένα αυτά για να διαμορφώσουν τους δείκτες ζήτησης και αντίστοιχα το επιχειρηματικό μοντέλο της εταιρείας σχετικά με την παραγωγή, την ανάπτυξη αλλά και τις αλλαγές που χρειάζονται να γίνουν. Ακόμη, μέσω εξατομικευμένων εταιρικών προφίλ οι εταιρείες ενέργειας θα έχουν μια σύνοψη όλων αυτών με αντίστοιχες εγκρίσεις ανά μήνα και ανά έτος με αντίστοιχα οπτικά μέσα όπως διαγράμματα μεταβολών.

## 1.2 Περίγραμμα επιχειρησιακών λειτουργιών



## Αναφορές - πηγές πληροφοριών

Οι πληροφορίες διατίθενται αποκλειστικά ως ανοικτά δεδομένα (Open Data) από το δικτυακό τόπο transparency.entsoe.eu. Συνεπώς οι εταιρείες ενέργειας δεν μπορούν να συμβάλλουν άμεσα στη διάθεση δεδομένων.

Ωστόσο μπορούν να διατεθούν ερωτηματολόγια που να απαντώνται από τις εταιρείες που χρησιμοποιούν την εφαρμογή αλλά και από φόρμες άμεσης αξιολόγησης και feedback για την βελτίωση της αντίληψής μας απέναντι στις ανάγκες τους. Τέλος μπορούν να συμβάλουν με πληροφορίες μέσω του SEBok Wiki (Stakeholder Needs & Requirements), του IEEE Προτύπου για την ανάπτυξη του μοντέλου Stakeholder και Technical Documentation Reviews αντίστοιχων εφαρμογών/projects.

# Λειτουργικές απαιτήσεις επιχειρησιακού περιβάλλοντος

## 3.1 Επιχειρησιακές διαδικασίες

Οι εταιρείες ηλεκτρικής ενέργειας κατά βάση δεν μπορούν να μεταβάλλουν τα δεδομένα της εφαρμογής αφού μπορούν μόνο να τα αναζητήσουν. Άρα οι διαδικασίες τους περιορίζονται στις αναζητήσεις και εμφανίσεις πληροφοριών και των διαγραμμάτων μεταβολών όπως φαίνεται στο παρακάτω διάγραμμα:



## 3.2 Δείκτες ποιότητας

Οι κυριότεροι δείκτες ποιότητας είναι οι εξής:

* Χρόνος ανταπόκρισης (άμεση φόρτωση και εμφάνιση αποτελεσμάτων)
* Συχνότητα ανανέωσης δεδομένων (συνεχής ανανέωση και παρουσίαση των πιο πρόσφατων αποτελεσμάτων)
* Ποικιλία δεδομένων (π.χ. δεδομένα από διαφορετικές χώρες)
* Ποσοστό αύξησης χρηστών (για τη διαμόρφωση των δεικτών ζήτησης)

# Έκθεση απαιτήσεων χρηστών

Οι κυριότερες υψηλού επιπέδου απαιτήσεις των εταιρειών ηλεκτρικής ενέργειας από την εφαρμογή είναι οι εξής:

* Εύκολη και διαδραστική αναζήτηση και εύρεση της επιθυμητής δραστηριότητας με χρήση φίλτρων (π.χ. χώρας, εύρος τιμών, ώρα, χρονολογίες αποτελεσμάτων) για περιορισμό των αποτελεσμάτων
* Οργανωμένη παρουσίαση των αποτελεσμάτων βάσει των κριτηρίων αναζήτησης. Ιδιαίτερα για την αναζήτηση βάσει τοποθεσίας, προβολή των διαθέσιμων αποτελεσμάτων σε χάρτη για να ναι όσο πιο αναγνώσιμα για τον χρήστη
* Τακτική ενημέρωση των δεδομένων ώστε τα προβαλλόμενα αποτελέσματα να είναι έγκυρα και αξιόπιστα
* Ασφαλής πλοήγηση και προστασία των εισαγόμενων προσωπικών δεδομένων
* Γρήγορη και 24/7 τηλεφωνική υποστήριξη για αντιμετώπιση προβλημάτων κατά τη χρήση της εφαρμογής
* Εύκολη πλοήγηση και ευχρηστία (π.χ. καλή κατηγοριοποίηση του menu, περιορισμός του πλήθους των διαφημίσεων)
* Εύκολη εγγραφή και δημιουργία εταιρικού προφίλ στην εφαρμογή
* Ποικιλία στα διαγράμματα συγκρίσεων ανά μήνα και έτος για τις μεταβολές των δεδομένων
* Αποκρισιμότητα και διαθεσιμότητα της εφαρμογής
* Εξασφάλιση ποικιλίας και πλήθος δεδομένων με συνεχή προσθήκη ανανεωμένων πληροφοριών
* Δυνατότητα εύκολης παρακολούθησης των μεταβολών δεδομένων κατανάλωσης των ανταγωνιστικών εταιρειών στην κοινότητα των χρηστών της εφαρμογής (π.χ. με τη χρήση “follow button” για τη παρακολούθηση των μεταβολών και σύγκριση)

# Αρχές του προτεινόμενου συστήματος

Οι κυριότερες λειτουργικές αρχές και σενάρια των εταιρειών ηλεκτρικής ενέργειας για την εφαρμογή είναι:

* Χρήση autofill στο πεδίο αναζήτησης βάσει των υπαρχόντων ετικετών
* Δυνατότητα αποθήκευσης των αναζητήσεων ως «Αγαπημένα»
* Δυνατότητα “share” μιας δραστηριότητας που βρέθηκε σε μέσα δικτύωσης όπως αποστολή μέσω email
* Χρήση 24/7 τηλεφωνικής υποστήριξης για την αντιμετώπιση προβλημάτων κατά τη χρήση της εφαρμογής
* Λήψη μηνύματος στο εταιρικό προφιλ σε μηνιαία βάση με τα στατιστικά των δεδομένων και δυνατότητα εξαγωγής των στατιστικών σε πρόγραμμα ανάλυσής τους (π.χ. Excel/Google Analytics)

# Περιορισμοί στο πλαίσιο του έργου

Οι κυριότεροι περιορισμοί είναι οι εξής:

* Απαραίτητος εταιρικός λογαριασμός για πρόσβαση στα εταιρικά δεδομένα
* Χρήση προσωπικών δεδομένων που εισάγονται και οι νομοθετικοί περιορισμοί που αυτοί υφίστανται (GDPR)

# Παράρτημα: ακρωνύμια και συντομογραφίες

GDPR: General Data Protection Regulation